 Òtu ahụ jikọtara ndị ọrụ nchekwa dị iche-iche na steeti Anambra, bụ nke a maara dịka Anambra State Security Council adụọla ụmụafọ steeti ahụ ka ha ghara ịtụ egwù nịbata ụlọ maka nzukọ ọnwa Ọgọstụ ahọ a, nihi na egwu ọbụla adịghị.  Ndị otu a nyere ndụmọdụ a ka ha na aka na-achị steeti ahụ bụ gọvanọ Willie Obianọ nwechara nzukọ nebe obibi ya dị nAmawbịa, ma kwekwazie Ndị Anambra na a ga-aga nihu inwe ezigbo ọnọdụ nchekwa bụ ịgbà na steeti ahụ dịka e si enwe oge niile.Nokwu ya naha ndị òtù ahụ, onyeisi ndị uwe ojii na steeti ahụ, bụ maazị John Abang mere ka a mara na ha tụlèrè ọtụtụ ihe na nzukọ ahụ, ọ kachasị dịka o siri metụta ịhụ na e nwere ezi nchekwa nogologo oge nzukọ ọnwa Ọgọstụ a, bụ nke na-aga nihu nebe dị iche-iche ugbu a, ya na ezi ọnọdụ nchekwa ga-adị ọkpụtọrọkpụ ma e mechagodụ ya bụ ọgbakọ. Ọ kọwara na ọ bụ eziokwu enweghị mgbagha na mpụ na arụrụala, ya na ohi na ntọrị mmadụ na-abawanyekarị ụba oge ọbụla a na-eme ya bụ nzukọ, nihi na ọtụtụ mmadụ na-abatakarị ụlọ; ma mekwazie ka a mara na ndị ọrụ nchekwa na steeti ahụ dị njikere imemila ibe dị otu ahụ na ibuso ha agha.Otu ọ dị, maazị Abang gazịrị nihu dọọ ndị omekoome na ndị ekpèrìmà nọ na steeti ahụ aka na ntị ka ha kwakọrọ ngwongwo ha rie mbọmbọ ma ọ bụ sepù aka nime ihe dị otu ahụ nihi na onye ọbụla e jidere ga-eji anya ya wee hụ ntị ya nejighị ènyò.Na ntụnye nke ya, onyeisi oche òtù ahụ jikọtara ndị eze ọdịnala na steeti Anambra, ma bụrụkwa eze ọdịnala Ọnịtsha, bụ Igwe Nnaemeka Achebe, onye rụtụrụ aka na nsogbu ndị Fụlani na-achị ehi na ndị ọrụ ugbo steeti ahụ, gosìpụtàrà ezi ntụkwasịobi o nwere na ndị òtù ọrụ ahụ e guzobere nso-nso a na ya bụ steeti, bụ Anambra State Cattle Menace Committee pụrụ ilebàrà ya bụ nsogbu anya nke ọma, ma wetakwa ya nisi njedobe.Igwe Achebe gazịrị niihu mere ka a mara na ndị eze ọdịnala steeti ahụ ga-aga nihu ịrụkọ ọrụ na ijikọ aka ọnụ, ha na ndị ọrụ nchekwa, iji hụ na e nwere udo na nchekwa dị ọkpụtọrọkpụ nime obodo niile dị na steeti ahụ. 